8-класс. Профилге чейинки даярдоо
7-сабак: Функциялар
Узактыгы: 2 саат (80 мүнөт)
Сабактын максаты: Функция түшүнүгүн, аны аныктоо жана чакыруу жолдорун үйрөтүү; параметр жана return колдонууга киришүү.
Күтүлүүчү натыйжалар
Функция эмне үчүн керек экенин түшүндүрөт.
def аркылуу функция түзөт.
Функцияны чакырат жана параметр берет.
return аркылуу жыйынтык кайтарат.
Сабактын жабдылышы
Компьютерлер, проектор, Python программалоо чөйрөсү жана PowerPoint презентациясы.
Сабактын жүрүшү
	Этап
	Убакыт

	Уюштуруу
	5 мүнөт

	Өткөн теманы кайталоо
	5 мүнөт

	Жаңы теманы түшүндүрүү
	20 мүнөт

	Код мисалдарын талдоо
	10 мүнөт

	Практикалык иштер
	25 мүнөт

	Бышыктоо жана тест
	10 мүнөт

	Үй тапшырмасы
	5 мүнөт


Жалпы убакыт: 80 мүнөт.
1. Өткөн теманы кайталоо
Цикл эмне үчүн колдонулат?
for жана while циклдеринин айырмасы эмнеде?
range() функциясы эмне кылат?
2. Жаңы теманы түшүндүрүү
Функция: Белгилүү бир ишти аткарган, аты бар код бөлүгү.
def: Python тилинде функцияны аныктоо үчүн колдонулат.
Параметр: Функцияга сырттан берилүүчү маалымат.
return: Функциянын жыйынтыгын кайрарат.
Мисал 1
def salamdash():
    print("Салам!")

salamdash()
Функция аныкталып, чакырылганда иштейт.
Мисал 2
def salam(name):
    print("Салам,", name)

salam("Айжан")
Функция параметр аркылуу атты кабыл алат.
Мисал 3
def koshuu(a, b):
    return a + b

print(koshuu(4, 6))
Функция 10 деген жыйынтыкты кайтарат.
3. Практикалык тапшырмалар
salam() деген функция түзүп, саламдашуу билдирүүсүн чыгаргыла.
Эки санды кабыл алып, суммасын кайтарган koshuu(a, b) функциясын түзгүлө.
Сандын квадратын кайтарган kvadrat(n) функциясын жазгыла.
4. Бышыктоо үчүн тест
1. Функцияны аныктоо үчүн кайсы сөз колдонулат?
А) func     Б) def     В) make
2. Функцияны иштетүү эмне деп аталат?
А) Чакыруу     Б) Сактоо     В) Көчүрүү
3. Параметр эмне?
А) Функцияга берилген маалымат     Б) Экран     В) Цикл
4. return эмне кылат?
А) Кодду боёйт     Б) Жыйынтыкты кайтарат     В) Циклди баштайт
5. Функцияны бир жолу аныктап, канча жолу чакырса болот?
А) Бир жолу гана     Б) Керек болгон сайын     В) Так эки жолу
Мугалим үчүн жооптор: 1-Б; 2-А; 3-А; 4-Б; 5-Б
5. Баалоо критерийлери
Негизги түшүнүктөрдү туура түшүндүрөт.
Python кодун туура жазып, иштете алат.
Практикалык тапшырманы аткарат.
Алынган натыйжаны түшүндүрөт.
Үй тапшырмасы
Эки санды кабыл алып, чоңун кайтарган maximum(a, b) функциясын түзгүлө. Кошумча: үч сандын суммасын эсептеген функция жазыгыла.




